**PETALE DE VIS (II)**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PETALE DE VIS (II)

Mă iubeşti nu mă iubeşti?

Doamne cât mă chinuieşti

Când mă smulgi încetişor.

O petală e cu dor

Următoare e gonită

Mai rupi una, eşti iubită

Şi alegi o crizantemă

Gânduri ai ca o boemă

Floare de nu mă uita.

Hai, te rog nu mai visa,

Nu mai risipi petale

Printre vise ce agale

Se petrec în mintea ta.

Lasă floarea să mai stea

Lângă sânu-i ocrotit

Nu, n-am fost nesocotit!

Te iubesc cât te-am iubit

La-nceputul lumii noastre.

Rupi tu florile din glastre

Dar nimic nu poţi schimba!

Te iubesc frumoasa mea

Cu petalele de vis

Rupte fără vreun dichis

Ci cu degete gingaşe

Ce despăturesc răvaşe

Ce ţi le-am trimis cândva.

Te iubesc, iubita mea!

Chiar de-s numai o petală

Într-o lume ireală.

Nu e goală ci e plină

De a ta blândă lumină

Ce-mi arată tija florii.

Simt cum mă cuprind fiorii

Şi mă-ntreb cam fără rost:

Oare ce petala-am fost?

Te iubesc, mi-eşti adăpost!